**Sabiedrība par atklātību — Delna** (saīsināti: **Delna**) ir starptautiskās pretkorupcijas nevalstiskās organizācijas *Transparency International* Latvijas nodaļa. Delna dibināta 1998. gadā, organizācijai ir sabiedriskā labuma statuss. Delnas birojs atrodas Rīgā, Citadeles ielā 8.

Darbības virzieni
-----------------

Delnas mērķis ir veidot atklātu, taisnīgu un demokrātisku sabiedrību, kas ir brīva no korupcijas valsts pārvaldē, politikā, valsts un privātajā sektorā, kā arī personu savstarpējās attiecībās. Lai mazinātu korupcijas riskus Delna izglīto sabiedrību, skaidro trauksmes celšanas nozīmi, iestājas par izmaiņām normatīvajos aktos, veicina atklātību valsts pārvaldē un finanšu sistēmā, veicina ēnu ekonomikas apjoma mazināšanu, sniedz ieteikumus un uzrauga tiesībsargājošo iestāžu darbu. 2016. gadā Delna kļuva par starptautiskā tīkla Tax Justice Network biedru, lai kopīgi strādātu pie caurspīdības finanšu sektorā, naudas atmazgāšanas novēršanas un godīga nodokļu regulējuma.

### Integritātes pakts — Eiropas Savienības fondu uzraudzība

2015. gada 22. maijā Eiropas Komisijas Reģionālās politikas un pilsētpolitikas ģenerāldirektorāts aicināja valsts institūcijas un pilsoniskās sabiedrības organizācijas pieteikties pilotprojektā "Integrity Pacts – civil control mechanisms for safeguarding EU funds". Delna pieteicās un tikai izvēlēta kā projekta īstenotājs Latvijā. Projekts tika uzsākts 2016. gada 1. janvārī, tā ietvaros Delna uzrauga Rīgas pašvaldības kapitālsabiedrības "Rīgas Satiksme" projektu "Rīgas tramvaju infrastruktūras attīstība", kas iesniegts finansiālā atbalsta saņemšanai no Eiropas Savienības Kohēzijas fonda. Rīgas Satiksme projektā būvēs Skanstes tramvaja līniju.

Integritātes pakts ir instruments korupcijas novēršanai publiskajos iepirkumos, kas finansēti vai līdzfinansēti ar Eiropas Savienības atbalstu. Tā ir rakstiska vienošanās starp valsts iestādi, kas organizē iepirkumu, un uzņēmumiem, kas piedalās konkursā. Parakstot Integritātes paktu puses apņemas, ka atturēsies no kukuļošanas, slepenām vienošanām un citām prettiesiskām, korupcijas riskam pakļautām darbībām. Neatņemama Integritātes pakta sastāvdaļa ir monitoringa programma, ko īsteno pilsoniskās sabiedrības organizācija. Monitoringu veicošajai organizācijai tiek nodrošināta pieeja visaptverošai informācijai par realizējamo projektu, palielinot publisko iepirkumu procedūru atklātību, veicinot sabiedrības uzticību valsts vai pašvaldības pieņemtajiem lēmumiem, padarot iepirkumu konkursus pievilcīgākus uzņēmējiem un veicinot godīgu un atklātu konkurenci.Delna – INTEGRITĀTES PAKTS

2017. gada janvārī Delna novērsa sašaurinātas pretendentu atlases mēģinājumu Skanstes tramvaja būvprojekta izstrādē.

Publikācijas
------------

| Gads | Nosaukums |
| --- | --- |
| 2016 | Control of Political Finance From A to Z: The Latvian Experience |
| 2016 | Empirical Study of Anti-Corruption Policies and Practicies in Nordic Countries |
| 2016 | Demand Fair Lobbying[novecojusi saite] |
| 2015 | Speak Up - Empowering Citizens Against Corruption |
| 2015 | Lobēšanas atklātība Latvijā |
| 2015 | Latvijas Prezidentūra Eiropas Savienības Padomē |
| 2013 | Korupcijas upura rokasgrāmata |
| 2012 | Trauksmes cēlēju tiesiskā aizsardzība Latvijā |

Delnas direktori
----------------

| Laiks | Vārds, uzvārds |
| --- | --- |
| 2020– | Inese Tauriņa |
| 2017 - 2020 | Liene Gātere |
| 2016 - 2017 | Jānis Volberts  |
| 2013 - 2016 | Gundars Jankovs  |
| 2010 - 2013 | Kristaps Petermanis  |
| 2008 - 2010 | Laura Miķelsone  |
| 2004 - 2008 | Roberts Putnis  |

Atsauces
--------

1. 1 2  «Delna – Par Delnu». Arhivēts no oriģināla, laiks: 2017. gada 21. maijā. Skatīts: 2017. gada 14. maijā.
2. ↑  «Delna – Kontakti». Arhivēts no oriģināla, laiks: 2017. gada 23. maijā. Skatīts: 2017. gada 14. maijā.
3. ↑  «Delna – BIEŽĀK UZDOTIE JAUTĀJUMI». Arhivēts no oriģināla, laiks: 2017. gada 22. maijā. Skatīts: 2017. gada 14. maijā.
4. ↑  «Delna – Projekti». Arhivēts no oriģināla, laiks: 2017. gada 22. maijā. Skatīts: 2017. gada 14. maijā.
5. ↑  «Delna – INTEGRITĀTES PAKTS». Arhivēts no oriģināla, laiks: 2017. gada 22. maijā. Skatīts: 2017. gada 14. maijā.
6. ↑  «Delna – DELNA NOVĒRŠ IEROBEŽOTU PRETENDENTU ATLASI SKANSTES TRAMVAJA BŪVPROJEKTA IZSTRĀDĒ». Arhivēts no oriģināla, laiks: 2017. gada 15. janvārī. Skatīts: 2017. gada 14. maijā.
7. ↑  «Delna – Publikācijas». Arhivēts no oriģināla, laiks: 2017. gada 22. maijā. Skatīts: 2017. gada 14. maijā.
8. ↑  «PAR DELNAS DIREKTORI KĻŪS INESE TAURIŅA». 28.10.2020.
9. ↑  «PAR DELNAS DIREKTORI APSTIPRINĀTA LIENE GĀTERE». 13.06.2018.
10. ↑  ««Delnas» direktors būs Jānis Volberts». *TVNET*. 2016. gada 15. marts.
11. ↑  ««Delnas» direktors būs Gundars Jankovs». *TVNET*. 2013. gada 31. okt.
12. ↑  «Par 'Delnas' direktoru kļūst Kristaps Petermanis». *delfi.lv*. 2010. gada 9. nov.
13. ↑  «'Delnas' direktore būs Laura Miķelsone». *delfi.lv*. 2008. gada 27. okt.
14. ↑

Ārējās saites
-------------

* Oficiālā tīmekļa vietne